cyanic-selkie/wikianc huggingface dataset:
জামিয়া ইসলামিয়া আহমাদিয়া কচুয়া
জামিয়া ইসলামিয়া আহমাদিয়া কচুয়া চাঁদপুর জেলার কচুয়া উপজেলায় অবস্থিত একটি কওমি মাদ্রাসা। ১৯২৫ সালে এটি প্রতিষ্ঠা করেন কারী আহমদ উল্লাহ। তিনি কারী ইব্রাহিমের ছাত্র ছিলেন। কচুয়া থানা ঘোষিত হওয়ার পর কচুয়ায় কয়েকটি সরকারি প্রতিষ্ঠান গড়ে উঠে। সেখান থেকে কিছু সরকারি চাকরিজীবী আহমদ উল্লাহকে কুরআন শিক্ষা দেওয়ার অনুরোধ করে। বিষয়টি কারী ইব্রাহিমকে জানালে তিনি একটি মাদ্রাসা প্রতিষ্ঠার পরামর্শ দেন। সে অনুযায়ী ১৯২৫ সালে কাজী আব্দুস সোবহানের বাড়িতে শুধু কিরাত শিক্ষাদানের মাধ্যমে এই মাদ্রাসা চালু হয়। বাংলাদেশের সকল জেলা হতে কিরাত শেখার জন্য ছাত্ররা এখানে আসত। এভাবে ২০ বছর অতিবাহিত হওয়ার ১৯৪৪ সালে কারী আহমদ উল্লাহ এলাকাবাসীদের নিয়ে মাদ্রাসাটি কাজী আব্দুস সোবহানের বাড়ি হতে কচুয়া বাজারের উপর বর্তমান স্থানটিতে স্থানান্তর করেন এবং কিরাতের সাথে দরসে নিজামির ক্লাস চালু করেন। মাদ্রাসা প্রতিষ্ঠার সাথে সাথে ১টি মসজিদও প্রতিষ্ঠা করেন।
ইতিহাস
আহমদ উল্লাহ ১৯২৫ থেকে ১৯৭০ পর্যন্ত মাদ্রাসার পরিচালনা ও মসজিদের ইমামতির দায়িত্ব পালন করেন এবং মাদ্রাসাটিকে জামাতে পাঞ্জুম পর্যন্ত উন্নীত করেন। তারপর তার ছেলে এরশাদ উল্লাহ ১৯৭১ থেকে ২০০৩ পর্যন্ত মুহতামিমের দায়িত্বে থেকে মাদ্রাসাকে দাওরায়ে হাদিস (মাস্টার্স) পর্যন্ত উন্নীত করেন। এরপর ২০০৩ সাল থেকে অদ্যাবধি মুহতামিমের দায়িত্বে আছেন আবু হানিফ। বর্তমান জমির পরিমাণ ২ একর। দাওরায়ে হাদিস খোলার পর থেকে বর্তমান অবধি শায়খুল হাদিস ছিলেন পর্যায়ক্রমে ১৯৯৪ থেকে ১৯৯৭ পর্যন্ত আবু বকর, ১৯৯৭ থেকে ১৯৯৯ পর্যন্ত শাহ জালাল এবং ১৯৯৯ থেকে আব্দুল বর।
জেমস মোনিয়ানে
জেমস থাবিসো মোনিয়ানে (James Monyane; জন্ম: ৩০ এপ্রিল ২০০০; জেমস মোনিয়ানে নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব অরল্যান্ডো পাইরেটস এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
মোনিয়ানে দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
জেমস থাবিসো মোনিয়ানে ২০০০ সালের ৩০শে জুলাই তারিখে দক্ষিণ আফ্রিকায় জন্মগ্রহণ করেছেন।
আন্তর্জাতিক ফুটবল
মোনিয়ানে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
ইসকন কমিউনিকেশন জার্নাল
ইসকন কমিউনিকেশনস জার্নাল ( ICJ ) হল একটি দ্বিবার্ষিক ম্যাগাজিন, যেটি ইসকনের মিশনারি উন্নয়নের সাথে সম্পর্কিত এবং যোগাযোগ, প্রশাসন, সামাজিক উন্নয়ন এবং শিক্ষার বিষয়গুলি যা ইসকনে মিশনকে প্রভাবিত করেছিল বিষয়গুলির উপর দৃষ্টিভঙ্গি নিবদ্ধ করে। ICJ বিভিন্ন সম্প্রদায়ের সদস্যদের ইসকনের উন্নয়ন সম্পর্কে মন্তব্য করার জন্য একটি ফর্ম প্রদান করে। এটি ১৯৯৩ সালে প্রতিষ্ঠিত হয়েছিল এবং ২০০৫ সালে এর শেষ সংখ্যা প্রকাশিত হওয়া পর্যন্ত এটি ইউরোপ দ্বারা প্রকাশিত হয়েছিল। আইসিজে পণ্ডিতদের দ্বারা ইসকনের বুদ্ধিজীবী পত্রিকা হিসাবে বিবেচিত হয় এবং বেশ কয়েকজন বিশিষ্ট পণ্ডিতের গবেষণাপত্র প্রকাশিত হয়। ব্রিটিশ সমাজবিজ্ঞানী জেমস বেকফোর্ড আইসিজেকে তাদের নিজস্ব একাডেমিক অধ্যয়নে ধর্মীয় আন্দোলনের অবদানের উদাহরণ হিসেবে দেখেছেন। বেকফোর্ড বলেছিলেন যে ম্যাগাজিনটি দেখিয়েছিল যে কীভাবে ইসকনের "জৈব বুদ্ধিজীবীরা" পণ্ডিতদের সাথে তাদের গবেষণা এবং ধারণা নিয়ে আলোচনা করছেন এবং কিছু ক্ষেত্রে যৌথ গবেষণা পরিচালনা করছেন। ড্যানিশ ধর্মীয় অধ্যয়ন পণ্ডিত মিকেল রথস্টেইনের মতে, ম্যাগাজিনটি ছিল ইসকনের অভ্যন্তরীণ যোগাযোগের একটি মাধ্যম, সেইসাথে শিক্ষাবিদদের সাথে সংলাপের ফোরাম। তার দৃষ্টিতে, ম্যাগাজিনটি একাডেমিক সম্প্রদায়ের সাথে সুসম্পর্কের ক্ষেত্রে ইসকনের মৌলিক আগ্রহের প্রতিনিধিত্ব করে।
ICJ এর প্রতিষ্ঠাতা ও কমিশনিং সম্পাদক ছিলেন শৌনক ঋষি দাস ।
বিদ্যুৎশক্তি সঞ্চালন
thumb|সুইডেনের লুন্দের একটি সঞ্চালণ লাইন বিদ্যুৎশক্তি সঞ্চালন ব্যবস্থা বা বিদ্যুৎ শক্তি সঞ্চারণ এমন একটি ব্যবস্থা যার মাধ্যমে ব্যবহারকারীদের কাছে বিদ্যুৎশক্তি প্রেরণ করা হয়। এই শব্দটি এক স্থান থেকে অন্য স্থানে বিদ্যুৎশক্তি পরিচালনের ক্ষেত্রে ব্যবহৃত হয়। সাধারণতঃ বিদ্যুৎশক্তি উৎপাদন কেন্দ্র থেকে জনবসতিপূর্ণ এলাকার কাছাকাছি অবস্থিত সাবস্টেশন পর্যন্ত বিদ্যুৎ পরিবহনকে বিদ্যুৎশক্তি সঞ্চালণ বলে। বিদ্যুৎ উৎপাদন কেন্দ্রে উৎপাদিত বিদ্যুৎ শক্তিকে আরোহী রূপান্তরকের (transformer) মাধ্যমে উচ্চ বিভবে রূপান্তরিত করে তা সঞ্চালন করা হয়। সঞ্চালিত বিদ্যুৎ বিদ্যুৎ সাবস্টেশনে গেলে সেখানে আবার অবরোহী রূপান্তরকের মাধ্যমে নিম্ন বিভবে রুপান্তরিত করা হয়। বসতবাড়ি বা শিল্প কারখানায় সাধারণত সঞ্চালণ বিভবের থেকে কম বিভবেই বিদ্যুৎ শক্তি ব্যবহার করা হয়। এজন্য সঞ্চালণ বিভব থেকে বণ্টন বিভবে রূপান্তর অবশ্যম্ভাবী।
বিদ্যুৎশক্তি সঞ্চালণ এবং বিদ্যুৎশক্তি বিতরণ দুটি ভিন্ন ব্যবস্থাকে নির্দেশ করে। বিদ্যুৎশক্তি বিতরণ ব্যবস্থার মাধ্যমে সাবস্টেশন থেকে ব্যবহারকারীর কাছে বিদ্যুৎশক্তি সরবরাহ করা হয়। বিদ্যুৎশক্তি সঞ্চালন ব্যবস্থায় বিপুল পরিমাণ শক্তি সরবরাহ করা হয় বিধায় সাধারণতঃ এ ব্যবস্থায় উচ্চ বিভব (১১০ কেভি বা কিলোভোল্ট) ব্যবহার করা হয়। মূলতঃ ঝুলন্ত সঞ্চালন লাইনের মাধ্যমে দূর দূরান্তে বিদ্যুৎশক্তি প্রেরণ করা হয়। শুধুমাত্র অত্যন্ত ঘনবসতিপূর্ণ এলাকায় (যেমন বড় বড় শহরে) মাটির নিচে দিয়ে বিদ্যুৎশক্তি প্রেরণ করা হয়। এসব এলাকায় বিপুল পরিমাণে ক্যাপাসিটিভ এবং রেজিস্টিভ লস থাকে এবং এখানে ঝুলন্ত সঞ্চালন লাইন নির্মাণ অত্যন্ত ব্যয়বহুল বলে মাটির নিচের সঞ্চালন লাইন ব্যবহার করা হয়।
সম্পর্কিত ভুক্তি
Електрически далекопровод
গেট টাওয়ার ভবন
গেট টাওয়ার ভবন (ゲートタワービル) হচ্ছে একটি ১৬ তলা অফিস ভবন, যা ফুকুশিমা-কু, ওসাকা, জাপান এ অবস্থিত। এটি মহাসড়ক ইকেদা রুটের জন্য জনপ্রিয় যেটি ভবনের মধ্যে দিয়ে অতিক্রম করেছে।
কাঠামো
বৃত্তাকার প্রস্থচ্ছেদ সহ ভবনের দুটি মূল কাঠামো রয়েছে। হানশিন এক্সপ্রেসওয়ে এর ইকেদা রুটের উমেদা এক্সিট (ইকেদার দিক থেকে মহাসড়কটি দিয়ে প্রস্থান করার সময়) এই ভবনের পঞ্চম তলা থেকে সপ্তম তলার মধ্য দিয়ে অতিক্রম করে। শুধুমাত্র মহাসড়কটির জন্য সেই তলাগুলো ভাড়া নেওয়া হয়েছে। ভবনের লিফট সে তলাগুলোর মধ্য দিয়ে যাবার সময় সরাসরি ৪র্থ থেকে ৮ম তলায় না থেমেই অতিক্রম করে। যে তলাগুলো যেগুলোর মধ্যে দিয়ে মহাসড়কটি অতিক্রম করেছে সেগুলো লিফট, সিঁড়ি ও যন্ত্রপাতিতে বোঝাই। মহাসড়কটির ভবনের সাথে কোন সরাসরি যোগাযোগ নেই । ভবনের কাঠামোকে সহায়তা দেবার জন্য মহাসড়কটি এটি সেতুর মতো করে ভবনটিকে অতিক্রম করে । শব্দ এবং কম্পন থেকে রক্ষা করার জন্য মহাসড়কটি একটি কাঠামো দ্বারা বেষ্টিত। তাছাড়া ভবনের ছাদে হেলিপ্যাড রয়েছে।
ইতিহাস
মেইজি আমলের প্রথম থেকেই কাঠ ও কয়লা ব্যবসার জন্য এই জমি ব্যবহার করা হতো, তবে জ্বালানীর অন্যান্য উৎস ধীরে ধীরে বিকশিত হওয়ার ফলে সেই ব্যবসাপ্রতিষ্ঠানগুলো ভেঙে পড়েছিল। ১৯৮৩ সালে এই এলাকার পুনর্নির্মাণের পরিকল্পনা অনুমোদিত হয়েছিল, তবে হাইওয়েটি ইতিমধ্যে পরিকল্পনা করা হয়ে যাওয়ায় ভবনের অনুমতি দিতে অস্বীকার করা হয়। তবে ভূমির স্বত্ত্বাধিকারীরা হাল ছাড়তে নারাজ ছিলেন এবং বর্তমান সমাধানে পৌঁছানোর জন্য হানশিন এক্সপ্রেসওয়ে কর্পোরেশনের সাথে প্রায় পাঁচ বছর ধরে আলোচনা চলেছিল।
যদিও সাধারণত মহাসড়ক কর্পোরেশনগুলো জমি ও মহাসড়ক ক্রয় করে থাকে, ক্ষেত্রে সে পদ্ধতির সফলতা নিশ্চিত ছিল না যার ফলে অনেক ধরনের সমস্যা উৎপন্ন হতে পারতো। সেকারণে একই জায়গায় হাইওয়ে এবং ভবনের একীভূত উন্নয়নের অনুমতি দেওয়ার জন্য ১৯৮৯ সালে মহাসড়ক আইন, নগর পরিকল্পনা আইন, নগর পুনর্বাসনের আইন এবং ভবন নির্মাণ নির্দেশনায় পর্যন্ত আংশিকভাবে সংশোধন করা হয়েছিল । এই সিস্টেমটি মূলত টোকনিওর টরোনিমন, মিনাতো-কু এর আশেপাশে দ্বিতীয় রিং রোড নির্মাণের সুবিধার্থে তৈরি করা হয়েছিল, কিন্তু শেষ পর্যন্ত সেখানে প্রয়োগ করা হয়নি । পরিবর্তে সিস্টেমটি গেট টাওয়ার ভবন নির্মাণের সময় কার্যকর করা হয়েছিল, এটির মধ্য দিয়ে একটি মহাসড়ক অতিক্রম করার জাপানের প্রথম ভবন । সাধারণত, এই ক্ষেত্রে মহাসড়কগুলি এখনও মাটির উপরে নির্মিত এবং একটি ভবনের মধ্য দিয়ে যাওয়া অত্যন্ত বিরল ঘটনা ।
নিলম-ঝিলম জলবিদ্যুৎ কেন্দ্র
নিলম-ঝিলম জলবিদ্যুৎ কেন্দ্র হল পাকিস্তান এর আজাদ কাশ্মীর প্রদেশের একটি নির্নিয়মান জলবিদ্যুৎ কেন্দ্র।এই বিদ্যুৎ কেন্দ্রটি নিলম ও ঝিলম নদীকে কেন্দ্র করে গড়ে উঠছে।এটি পাকিস্তানের একটি বৃহত্ত বিদ্যুৎ প্রকল্প।
অবস্থান
নিলম ঝিলম ঝলবিদ্যুৎ কেনদ্রটি ৩৪.২৩ উত্তর ও ৭৩.৪৩ পূর্বে অবস্থিত।এটি মুজফরাবাদ থেকে ১৬ কিলোমিটার দূরে অবস্থিত। বিদ্যুৎ কেন্দ্রটি ভভারত-পাকিস্তান সীমান্তের খুব কাছে অবস্থিত।
ইতিহাস
১৯৮৯ সালে নিলম ঝিলম জলবিদ্যুৎ কেন্দ্র নির্মাণের চেষ্টা চালায়।এর পর ২০০৩ থেকে ২০০৮ পর্যন্ত এর সমীক্ষা চলে।কিন্তু ২০০৫ এর কাশ্মীর ভূমিকম্প প্রকল্পটিকে পিছিয়ে দেয়।এছাড়া অর্থের যোগান নিশ্চিত না হওয়ায় প্রকল্পটি অনিশ্চিত হ পরে।এর পর ২০০৭ সালে চিনেরর এক বিদ্যুৎ সংস্থা এই জলবিদ্যুৎ কেন্দ্র নির্মাণের জন্য আগ্রহ দেখায়।এ পর এই সংস্থাটি ২০০৮ সালে নিলম ঝিলম জলবিদ্যুৎ কেন্দ্র নির্মাণ শুরু করে।২০১১ সালে নিলম নদীর উপর নির্মাণ সম্পূন বাঁদ থেকে কিছু উজানে নদীটিতে টানেল বা সূরঙ্গ নির্মাণ সম্পূর্ণ হয়।ঝিলম নদী কে নিলম নদীর সঙ্গে যুক্ত করতে ২৮ কিলোমিটার টানেল কাটা হয়।এই টানেলের নিলম নদীথেকে প্রথম ১৬ কিলোমিটার এক সঙ্গে পাশাপাশি দুটি একই ব্যাসের টানেল কাটা হয়েছে।এর পর টানেল দুটি যুক্ত হয়ে ৯ কিলোমিটার পথ অতিক্রম করেছে।টানেলটি ঝিলম নদী পৌঁচ্ছোনর ৩৮০ মিটার আগেই উন্মমুক্ত হয়।এর পর ৩৮০ মিটার ক্যানালের দ্বারা টানেলটি ঝিলম নদীতে যুক্ত হয়।এর নির্মাণ কার্য এখনও চলছে।
পরিচালনা ও পরিকাঠামো
নিলম ঝিলম বিদ্যুৎ কেন্দ্র নির্মাণের জন্য নিলম নদীতে একটি বাঁধ নির্মাণ করা হয়েছে।এই বাঁধটি ১২৫ মিটার লম্বা ও ৪৭ মিটার উচ্চতা বিশিষ্ট। বাঁধটির পৃষ্ট তলের ক্ষেত্র ফল ৮,০০০০০০ বর্গ মিটার।এই বাধে ২৪২ মেগাওয়াটের ৪ টি টার্বাইন বসানো হয়েছে।এই টার্বাইন গুলি ফ্রান্স প্রযুক্তির।এই বিদ্যুৎ কেন্দের মোট উৎপাদন ক্ষমমতা ৯৮৯ মেগাওয়াট। বিদ্যুৎ কেন্দ্রের টার্বাইন হেড টি ৪২০ মিটারের।
ফ্রিগেট
থাম্ব|১৮০৬ সালের ফরাসি ফ্রিগেট পেনেলোপে। থাম্ব|রাশিয়ান নৌবাহিনীর ফ্রিগেট অ্যাডমিরাল গর্শকোভ।
ফ্রিগেট হলো এক ধরনের যুদ্ধজাহাজ। কয়েক শতাব্দী ধরে কাজের ধরন এবং আকারভেদে বিভিন্ন প্রকার ফ্রিগেট তৈরি হয়ে এসেছে।
সপ্তদশ শতাব্দীতে, দ্রুতগামী ও নিপুণভাবে পরিচালনসক্ষম যুদ্ধজাহাজ কে ফ্রিগেট বলা হতো। ফ্রিগেট হত এমন এক ধরনের যুদ্ধজাহাজ যা প্রধান গোলন্দাজ ব্যাটারীর কামানগুলো একটি বা দুটি ডেকে বহন করে (তুলনামূলক ছোট কামানগুলোগুলো সাধারনত জাহাজের ফরডেক এবং কোয়ার্টার ডেক-এ বহন করা হতো)। সাধারণত ফ্রিগেট শব্দটি ছোট যুদ্ধজাহাজ যা যুদ্ধসারিতে দাড়ানোর মত নয়; বোঝাতে ব্যবহৃত হত, যদিও সম্মুখযুদ্ধে ব্যবহৃত দ্রুতগামী জাহাজ গুলোকে প্রায়ই ফ্রিগেট বলে উল্লেখ করা হতো।
অষ্টাদশ শতাব্দীতে ফ্রিগেট গুলো ছিলো পূর্ণ-পালতোলা জাহাজ, যার তিনটি মাস্তুলের উপরই চতুর্ভুজ আকৃতির পাল তোলা থাকত। এগুলো তৈরি করা হয় গতি এবং নিয়ন্ত্রণের জন্য, অস্ত্রসজ্জা ছিল যুদ্ধসারির জাহাজ থেকে হালকা এবং টহল ও নৌবহর প্রহরার কাজে ব্যবহৃত হত ব্যবহৃত হতো। ব্রিটিশ নৌসেনাবিভাগ এর সংজ্ঞানুযায়ী, ফ্রিগেট গুলো ছিলো কমপক্ষে ২৮ টি কামান বহন করা জাহাজ, যা তার প্রধান অস্ত্রসমুহ একটি একক ডেকে বহন করে, যেখানে যুদ্ধসারির জাহাজগুলো দুই বা ততোধিক ডেকে তাদের গোলন্দাজ ব্যাটারি গুলো বহন করত।
উনবিংশ শতাব্দীর শেষের দিকে (১৮৫৮ এর শুরুর দিকে, ফ্রান্স ও ব্রিটিশ নৌবাহিনীর নমুনা নির্মাণের সাথে সাথে) বর্মযুক্ত ফ্রিগেট, যা এক ধরনের লৌহবর্মভূষিত যুদ্ধজাহাজ, কিছু সময়ের জন্য সবচেয়ে শক্তিশালী যুদ্ধজাহাজ ছিলো। ফ্রিগেট শব্দটি ব্যবহার করা হতো কারণ এই জাহাজগুলোর প্রধান অস্ত্রসমূহ একটি একক ডেক এ সাজানো থাকত।
আধুনিক নৌবাহিনীতে, অন্যান্য যুদ্ধজাহাজ এবং বাণিজ্যিক জাহাজ গুলোকে নিরাপত্তা প্রদানে ফ্রিগেট ব্যবহৃত হয়। বিশেষত উভচর অভিযানমূলক বাহিনী, পুনঃসরবরাহ দল ও বাণিজ্যিক জাহাজবহরের জন্য ডুবজাহাজ-বিধ্বংসী জাহাজ হিসেবে ফ্রিগেট ব্যবহৃত হয়। কিছু ক্ষেত্রে ফ্রিগেট নামে অভিহিত জাহাজ কর্ভেট, ডেস্ট্রয়ার, ক্রুইজার এবং এমনকি ব্যাটেলশিপ এর সাথেও অধিক সাদৃশ্যযুক্ত। কিছু ইউরোপিয়ান নৌবাহিনী, যেমন ফরাসি, জার্মান এবং স্প্যানিশ নৌবাহিনী ফ্রিগেট শব্দটিকে ডেস্ট্রয়ার এবং ফ্রিগেট উভয় শ্রেণির জাহাজের ক্ষেত্রে ব্যবহার করে থাকে। ফ্রিগেট ক্যাপ্টেন পদটি এই ধরনের জাহাজের নাম থেকে উদ্ভূত।
উৎপত্তি
পঞ্চদশ শতাব্দীর শেষভাগে "ফ্রিগেট" (ইতালিয়ান: ফ্রিগাতা, স্প্যানিশ/কাতালিয়ান/পর্তুগীজ/সিসিলিয়ান: ফ্র্যাগাতা, ডাচ: ফ্রিগাত, ফ্রেঞ্চ: ফ্রিগেত) শব্দটি ভূমধ্যসাগরীয় অঞ্চলে উৎপত্তি হয়েছিলো যা দ্বারা বৈঠা, পাল, হালকা যুদ্ধোপকরণ সহ গতি ও ম্যানুভার ক্ষমতার জন্য নির্মিত এক ধরনের যুদ্ধজাহাজকে বোঝানো হতো। এই শব্দের ব্যুৎপত্তি অনিশ্চিত তবে শব্দটি ল্যাটিন শব্দ অ্যাফ্র্যাক্টাস এর অবক্ষয় থেকে উৎপত্তি হয়ে থাকতে পারে যার অর্থ কোনো নিম্ন ডেক এক ধরনের খোলা জাহাজ। অ্যাফ্র্যাক্টাস, প্রাচীন গ্রীক শব্দগুচ্ছ ἄφρακτος ναῦς (অ্যাফ্র্যাক্টাস নাউস) এর থেকে উদ্ভূত হয়েছে যার অর্থ অরক্ষিত জাহাজ।
১৮৫৩ সালে, ১৫৬৮-১৬৪৮ সালের এর ডাচ স্বাধীনতা যুদ্ধ এর সময়, হাবসবার্গ স্পেন প্রোটেস্ট্যান্ট বিদ্রোহীদের কাছ থেকে দক্ষিণ নেদারল্যান্ডস কে উদ্ধার করেছিলো। এর ফলে, এই অধিকৃত বন্দরগুলো ডাচ এবং তাদের মিত্রদের নৌপরিবহনের উপর আক্রমণ করার জন্য প্রাইভেটিয়ার্স (ব্রিটিশ বেসরকারি নৌসেনা) এবং "ডানকার্কাস" (স্পেনীয় বেসরকারি নৌসেনা) দের ঘাঁটি হিসেবে ব্যবহৃত হয়। এই উদ্দেশ্যে ডানকার্কাসরা ছোট, ম্যানুভার ক্ষমতাসম্পন্ন পালতোলা জাহাজ ব্যবহার করে যা হিসেবে পরিচিতি লাভ করে। ডানকার্কাসদের এই সাফল্য তাদের প্রতিযোগী অন্যান্য নৌবাহিনীর জাহাজের নকশাকে প্রভাবিত করে। কিন্তু যেহেতু অধিকাংশ নিয়মিত নৌবাহিনীর ডানকার্কাসদের ফ্রিগেট থেকে দীর্ঘস্থায়ী অপারেশনে সক্ষম জাহাজের প্রয়োজন ছিলো, তাই ফ্রিগেট শব্দটির ব্যবহার যেকোন তুলনামূলক দ্রুত এবং দক্ষ জাহাজ গুলোর ক্ষেত্রে কমে যায়। ফরাসি ভাষায়, "ফ্রিগেট" শব্দটি একটি ক্রিয়াপদ ফ্রিগেটার-এর' জন্ম দেয়, যার অর্থ দীর্ঘ এবং নিম্ন নির্মাণ করা, এবং একটি বিশেষণেরও, যার অর্থ আরও বিভ্রান্তি সৃষ্টি করা। এমনকি বিশাল ইংরেজ জাহাজ HMS সোভেরেইন অফ দি সি কে ১৬৫১ সালে তার উপরের ডেক গুলো হ্রাস করার পর তৎকালীন সময়ে একে "একটি দূর্বল ফ্রিগেট" হিসেবে বর্ণনা করা হতো।
ওলন্দাজ প্রজাতন্ত্র-এর নৌবাহিনী প্রথম নৌবাহিনী হিসেবে বৃহৎ, গভীর সমুদ্রগামী ফ্রিগেট নির্মাণ করে। স্পেনের বিপক্ষে যুদ্ধে ওলন্দাজ নৌবাহিনীর তিনটি প্রধান দায়িত্ব ছিল- সমুদ্রে ওলন্দাজ বাণিজ্যিক নৌবহরকে রক্ষা করা, স্পেন-অধিকৃত ফ্লান্ডার্স এর বন্দরগুলিতে নৌ-অবরোধ এবং স্পেনীয় নৌবহরের সাথে যুদ্ধ করা ও উপকূলে সৈন্য অবতরণ ব্যহত করা। প্রথম দুটি দায়িত্ব পালনের জন্য প্রয়োজন ছিল গতি, নেদারল্যান্ডের আশেপাশের অগভীর পানিতে চলাচলের সক্ষমতা এবং অবরোধ চালিয়ে যাওয়ার জন্য যথেষ্ট পরিমাণ রসদ বহনের সক্ষমতা। তৃতীয় দায়িত্বের জন্য প্রয়োজন ভারী অস্ত্রসজ্জা যা স্পেনীয় বহরের বিপক্ষে যথেষ্ট হবে। প্রথম বৃহৎ যুদ্ধ-উপযোগী ফ্রিগেট তৈরী হয় ১৬০০ সালের দিকে হল্যান্ড-এর হর্ন-এ। আশি বছরব্যাপী যুদ্ধের শেষদিকে ওলন্দাজরা ভারী জাহাজ, যা ইংরেজ ও স্পেনীয়রা তখনও ব্যবহার করছিল, এর বদলে পুরোপুরিভাবে হালকা ফ্রিগেট ব্যবহার শুরু করে যা মোটামুটিভাবে ৪০টি কামান বহন করত এবং ৩০০ টনের মত ওজনের হত।
ওলন্দাজ ফ্রিগেটগুলোর কার্যকারিতা সবচেয়ে স্পষ্ট হয়ে ওঠে ১৬৩৯ সালের ডন্স এর যুদ্ধে, যা অন্যান্য নৌবাহিনীকে, বিশেষ করে ইংরেজদের, একই রকম নকশা গ্রহণ করতে উদ্বুদ্ধ করে।
১৬৫০ এর দশকে ইংরেজ কমনওয়েলথ এর নৌবহর গড়ে উঠত "ফ্রিগেট" হিসেবে অভিহিত জাহাজ দিয়ে, যার মধ্যে সবচেয়ে বড় ছিল দুই ডেকযুক্ত তৃতীয় রেটের জাহাজ "গ্রেট ফ্রিগেট"। ৬০টি কামান বহন করা এই জাহাজগুলো ছিল সেসময়ের "বৃহৎ জাহাজ" হিসেবে অভিহিত জাহাজ গুলোর সমকক্ষ। তবে সেসময়ের অন্য ফ্রিগেটগুলোর অধিকাংশই ক্রুজার হিসেবে ব্যবহৃত হত। ফ্রিগেট শব্দটি বোঝাত দীর্ঘ-কাঠামো নকশা, যা সরাসরি গতীর সাথে সম্পর্কিত ছিল যা পরবর্তীতে নৌযুদ্ধের ব্রডসাইড কৌশল গড়ে ওঠায় সহায়তা করে।
এই সময় নকশা আরও বিবর্তিত হয়, বৈঠার ব্যবহার ফিরে আসে, যার ফলে ১৬৭৬ সালের HMS চার্লস গ্যালি (১৬৭৬) এর মত বৈঠাযুক্ত ফ্রিগেট তৈরী হয়। এটি ছিল ৩২টি কামান যুক্ত পঞ্চম রেটের জাহাজ কিন্তু একই সাথে এতে উপর ডেকের নিচে ৪০টি বৈঠার স্থান ছিল যা অনুকূল বায়ুর অনুপস্থিতিতে জাহাজটিকে চালাতে সাহায্য করত।
ডেনমার্কে "ফ্রিগাট" বলতে সর্বনিম্ন ১৬টি কামানবাহী যুদ্ধজাহাজকে বোঝাত, যেমন HMS ফ্যালকন (১৮০২), যা ব্রিটিশ শ্রেণিবিভাগে স্লুপ হিসেবে গণ্য করা হত।
১৮ শতকের মাঝামাঝি সময়ে, ব্রিটিশ রাজকীয় নৌবাহিনীর রেটিং পদ্ধতি অনুযায়ী, ফ্রিগেট শব্দটিকে একক ডেকযুক্ত পঞ্চম রেটের জাহাজের জন্য সীমাবদ্ধ করে দেয়া হয়, যদিও ২৮টি কামান বিশিষ্ট ফ্রিগেটকে ষষ্ঠ রেট হিসেবে গণ্য করা হত।
ঐতিহ্যবাহী নকশা
ঐতিহ্যবাহী পালতোলা ফ্রিগেট, যা বর্তমানে নেপলীয় যুদ্ধ এর জন্য বিখ্যাত, তাদের মূল খুজে পাওয়া যায় অষ্টাদশ শতকের দ্বিতীয়-চতুর্ভাগে ফরাসিদের অগ্রগতিতে। ১৭৪০ সালে ফরাসিদের জাহাজ FRENCH FRIGATE মিদীকে এই ধরনের প্রথম জাহাজ হিসেবে মনে করা হয়। এই জাহাজগুলো চতুর্ভুজাকার পাল ব্যবহার করত এবং তাদের সব কামান একটি একক ঊর্ধ্ব-ডেকে বসানো থাকত। নিম্ন-ডেক, যা গান-ডেক নামে পরিচিত ছিল, কোন অস্ত্র বহন করত না। এই জাহাজগুলোর নিম্ন-ডেক পানির পৃষ্ঠের নিচে থাকত এবং এটা জাহাজের নাবিকদের আবাসস্থল হিসেবে ব্যবহৃত হত। পূর্বের আদর্শ ক্রুজারগুলোতে নিম্ন-ডেক থাকত আংশিক সশস্ত্র যা জাহাজের হাফ-ব্যাটারি বা ডেমি-ব্যাটারি হিসেবে পরিচিত ছিল। নিম্ন-ডেকের উচ্চতা কমানোর ফলে জাহাজের ঊর্ধ্বাংশের উচ্চতাও হ্রাস পায় যা ফ্রিগেটের চলাচলের দক্ষতাকে বাড়িয়ে তোলে। এই ফ্রিগেটগুলোতে সব কামান ঊর্ধ্ব-ডেকে বহন করার ফলে এগুলো সবসময়ই পানির পৃষ্ঠের চেয়ে উপরে অবস্থান করত, ফলে ঝঞ্ঝাবিক্ষুব্ধ সাগরে দুই ডেকেই অস্ত্র বহন করা জাহাজগুলো নিম্ন-ডেকের কামান গুলো ব্যবহার করতে না পারলেও ফ্রিগেটগুলো তাদের পূর্ণশক্তিই ব্যবহার করতে পারত।
১৭৭৭ থেকে ১৭৯০ সালের মধ্যে মোট ৫৯টি ফরাসি পালতোলা ফ্রিগেট তৈরি হয়। আদর্শ নকশায় এইসব ফ্রিগেটের দৈর্ঘ্য হত এবং গভীরতা হত  । এই জাহাজগুলো  পর্যন্ত গতীতে চলতে পারত যা তাদের পূর্বসুরীদের থেকে তাৎপর্যপূর্নভাবে দ্রুতগামী।
১৭৪০ থেকে ১৭৪৮ সালব্যাপী অস্ট্রিয়ার উত্তরাধিকার যুদ্ধ-তে ব্রিটিশ রাজকীয় নৌবাহিনী এই নতুন ফ্রিগেটের অনেকগুলোকেই আটক করতে সক্ষম হয়। তারা এইসব জাহাজ, বিশেষ করে এগুলোর উপকূলে নিয়ন্ত্রণ সক্ষমতা দেখে প্রভাবিত হয়। শীঘ্রই তারা ফরাসি বেসরকারি নৌজাহাজ তাইগ্রি এর অনুকরণে জাহাজ তৈরি শুরু করে এবং নিজেদের প্রয়োজনের সাথে খাপ খাইয়ে পরিবর্তন আনতে থাকে যা পরবর্তীতে প্রধান নৌশক্তি হিসেবে ফ্রিগেটের আদর্শমান নির্ধারন করে দেয়। ব্রিটিশ ফ্রিগেটগুলোতে ২৮টি কামান বহন করত যার মধ্যে ২৪টি ৯-পাউন্ড কামান থাকত ঊর্ধ্ব-ডেকে এবং বাকি চারটি ছোট কামান থাকত কোয়ার্টার-ডেকে। পরবর্তীতে এর উন্নত সংস্করণে ফ্রিগেট পঞ্চম রেটের জাহাজ হিসেবে পরিণত হয় যাতে থাকত মোট ৩২ বা ৩৬টি কামান যার মধ্যে ঊর্ধ্ব-ডেকে থাকত ২৬টি ১২-পাউন্ড কামান এবং বাকি ৬ বা ৮টি ছোট কামান থাকত কোয়ার্টার-ডেক ও ফোক্যাসলে।
ভারী ফ্রিগেট
১৭৭৮ সালে ব্রিটিশ নৌবিভাগ বড় ও ভারী ফ্রিগেটের প্রচলন ঘটায় যাতে প্রধান অস্ত্র হিসেবে থাকত ২৬ বা ২৮টি ১৮-পাউন্ড কামান ( পাশাপাশি কিছু ছোট কামান থাকত কোয়ার্টার-ডেক ও ফোক্যাসলে)। এই ঘটনা সে সময়ের নৌশক্তির অবস্থাকে প্রতিফলিত করে। ফ্রান্স এবং স্পেন উভয়ে শত্রু হিসেবে দেখা দেওয়ায় ব্রিটিশ নৌবহরের স্বাভাবিক সংখ্যাত্মক আধিপত্য না থাকার ফলে ক্রুজারের মত বৃহৎ ও শক্তিধারী জাহাজ নির্মাণের চাপ বেড়ে যায়। এর জবাবে, ফরাসিরা ১৭৮১ সালে তাদের প্রথম ১৮-পাউন্ড কামানযুক্ত ফ্রিগেট নির্মাণ শুরু করে। ধীরে ধীরে ফরাসি বিপ্লব ও নেপোলীয় যুদ্ধের সময় ১৮-পাউন্ড কামানযুক্ত ফ্রিগেট আদর্শমান হয়ে ওঠে। ব্রিটিশরা ৩৮টি কামানযুক্ত বড় ও ৩৬টি কামানযুক্ত ছোট ফ্রিগেট তৈরি করে। পাশাপাশি তাদের নৌবহরে ৩২টি কামানযুক্ত ফ্রিগেটও দেখা যায়, যাকে "সস্তা ফ্রিগেট" বলা যেতে পারে। ৩২-কামানযুক্ত ফ্রিগেটের সুবিধা ছিল যে এগুলোকে ছোট ও কম-বিশেষায়িত জাহাজ নির্মাতারাও নির্মাণ করতে পারত।
অতি-ভারী ফ্রিগেট
২৪ পাউন্ড কামান দ্বারা সজ্জিত প্রথম অতি-ভারী ফ্রিগেট তৈরি হয় ১৭৮২ সালে নৌস্থপতি এফ এইচ চ্যাপম্যান দ্বারা সুইডিশ নৌবাহিনীর জন্য। যুদ্ধসারির জাহাজের অপ্রতুলতা থাকায়, সুইডিশরা বেলোনা-শ্রেণির এই ফ্রিগেটগুলোকে জরুরি প্রয়োজনে যুদ্ধসারিতে দাড়াতে সক্ষম করে তৈরি করতে চেয়েছিল। ১৭৯০ এর দশকে ফরাসিরাও স্বল্প সংখ্যক ২৪-পাউন্ড কামান যুক্ত ফ্রিগেট তৈরি করেছিল, যেমন- FRENCH FRIGATE ফোর্তে এবং ইজিপশিয়েঁ। তারা কিছু পুরাতন যুদ্ধসারির জাহাজকে কেটেও অতি-ভারী ফ্রিগেট তৈরি করেছিল (FRENCH SHIP দিয়াদেম অন্যতম), এই জাহাজগুলো র‍্যাজী (rasée) নামে পরিচিত ছিল। তবে এটি জানা যায় না, ফরাসিরা আসলে শক্তিশালি ক্রুজার তৈরি করার চেষ্টা করছিল নাকি নিছক তাদের পুরাতন জাহাজের স্থিরতা-সংক্রান্ত সমস্যা সমাধানের চেষ্টা করছিল। ব্রিটিশরা এইসব শক্তিশালী ফ্রিগেটের সম্ভাবনা দেখে সতর্ক হয়, ফলস্বরূপ তারা তাদের তিনটি ৬৪-কামানযুক্ত ব্যাটেলশিপকে র‍্যাজী-তে রূপান্তর করে, যার মধ্যে HMS ইনডিফ্যাটিগেবল (১৭৮৪) ছিল অন্যতম, যেটি ফ্রিগেট হিসেবে খুবই সফল ক্যারিয়ার পার করে। এই সময় ব্রিটিশরা ২৪-পাউন্ড কামানযুক্ত বৃহৎ ফ্রিগেটও তৈরি করে যাদের মধ্যে সবচেয়ে সফল ছিল HMS এন্ডিমিয়ন (১৭৯৭)।
১৭৯৭ সালে যুক্তরাষ্ট্র নৌবাহিনীর প্রথম ছয়টি বড় জাহাজের তিনটিই ছিল ৪৪টি কামানযুক্ত ফ্রিগেট, যা অভিযানের সময় দুইটি ডেকে ৫৬ থেকে ৬০টি ২৪-পাউন্ড কামান এবং ৩২-পাউন্ড বা ৪২-পাউন্ড ক্যারোনেড বহন করত। এই জাহাজগুলো ছিল অতি-শক্তিশালি, অত্যন্ত বৃহৎ এবং এরা এতটাই অস্ত্র সুসজ্জিত ছিল যে এদেরকে যুদ্ধসারির জাহাজের সমকক্ষ মনে করা হত। ১৮১২ সালের যুদ্ধ-এ দফায় দফায় পরাজয়ের পর রাজকীয় নৌবাহিনী তাদের ফ্রিগেটগুলোকে ২ঃ১ প্রাধান্য না থাকলে এই বৃহৎ আমেরিকান জাহাজগুলোর মুখোমুখি না হওয়ার নির্দেশ দেয়। USS কন্সটিটিউশন, যা যুক্তরাষ্ট্র নৌবাহিনী কর্তৃক যাদুঘর হিসেবে সংরক্ষিত, হচ্ছে সবচেয়ে পুরানো কমিশন করা জাহাজ এবং পালতোলা যুগের ফ্রিগেটের উদাহরণ। কন্সটিটিউশন এবং তার সহকর্মী জাহাজ USS প্রেসিডেন্ট (১৮০০) ও USS ইউনাইটেড স্টেটস (১৭৯৭) নির্মিত হয় ১৯৭৪ সালের নৌ-আইন অনুযায়ী উপকূলীয় জলদস্যুদের দমনের উদ্দেশ্যে। বিখ্যাত আমেরিকান নৌ-স্থপতি জশুয়া হাম্ফ্রিস প্রস্তাব দেন যে এই শুধু জাহাজগুলো লাইভ ওক, এক রকমের গাছ যা শুধু আমেরিকাতেই জন্মায়, দিয়েই তৈরি করা উচিত। এই তিনটি বৃহৎ ফ্রিগেট তৈরি হয়েছিল কিছু স্বতন্ত্র নির্মাণ বৈশিষ্ট ব্যবহার করে যা হগিং (জাহাজের কাঠামোর দুইপাশ নিচে নামলে মধ্যভাগ উপরে ওঠা) কমায় এবং পানিতে চলাচলের দক্ষতা বৃদ্ধি করে। উভয় পাশে আটটি করে সমতলের সাথে ৪৫-ডিগ্রি কোণে তির্যকভাবে কড়িকাঠ বসানো হত, এগুলো ছিল প্রশস্ত এবং  পুরু যা জাহাজের কাঠামো বজায় রাখতে সাহায্য করত পাশাপাশি নমনীয়তা কমানো এবং আঘাতের প্রভাব হ্রাস করতেও সহায়তা করত।
ব্রিটিশরা আমেরিকার এই বৃহৎ জাহাজগুলোর কাছে বার বার পরাজিত হওয়ার পর তিনভাবে জবাব দেওয়ার চেষ্টা করে। তারা ৪০টি প্রথাগত ২৪-পাউন্ড কামানবাহী এক শ্রেণির ফ্রিগেত নির্মাণ করে। তারা তাদের ৭৪টি কামানবাহী ব্যাটেলশীপ গুলোকে কেটে র‍্যাজীতে রূপান্তরিত করে, ফলস্বরূপ ৩২-পাউন্ড কামান প্রধান অস্ত্র হিসেবে বহন করা ফ্রিগেট তৈরি হয়, সাথে সম্পূরক হিসেবে ছিল ৪২-পাউন্ড ক্যারোনেড। এই জাহাজগুলোর অস্ত্রব্যবস্থা আমেরিকান জাহাজের শক্তিকে অনেকদুর ছাপিয়ে যায়। সর্বশেষ, তারা ১৫০০ টনের স্পার-ডেক যুক্ত জাহাজ HMS লেন্ডার (1813) ও HMS নিউক্যাসল (1813) তৈরি করে, এরা আকার ও অস্ত্রসজ্জায় আমেরিকান ৪৪-কামানযুক্ত ফ্রিগেটের সাথে সাথে প্রায় খাপে খাপে মিলে যায়।
ভূমিকা
ফ্রিগেট হচ্ছে পালতোলা যুগের সবচেয়ে কঠোর পরিশ্রম করা জাহাজ। যুদ্ধসারির জাহজের চেয়ে ছোট হলেও স্লুপ ও গানবোটের জন্য ফ্রিগেট ছিল ভয়ঙ্কর প্রতিপক্ষ। ফ্রিগেট ছয়মাসের রসদ বহন করতে পারত, তাদের পাল্লা ছিল দীর্ঘ, অন্যদিকে ফ্রিগেটের চেয়ে বড় জাহাজগুলো বেশি মূল্যবান হওয়ায় একক অভিযানে পাঠানো হত না।
ফ্রিগেট নৌবহরের অনুসন্ধানের কাজ করত, বাণিজ্যবহরে হামলা পরিচালনা করত, টহল অভিযানে যেত এবং সংবাদ ও বিশিষ্টজনদের আনা-নেওয়ার কাজ করত। সাধারণত ফ্রিগেট ক্ষুদ্র দলে বা এককভাবে যুদ্ধ করত। তারা যুদ্ধসারির জাহাজের সংস্পর্শ এড়িয়ে চলত, এমনকি যুদ্ধ চলাকালেও যুদ্ধসারির জাহাজ থেকে প্রতিপক্ষের ফ্রিগেটে হামলা চালানো অভদ্রতা হিসেবে বিবেচিত হত যদি ফ্রিগেটটি আগে হামলা না করে থাকে। ফ্রিগেট নৌযুদ্ধে জড়িত থাকত প্রধানত পুনরাবৃত্তিকারক ফ্রিগেট হিসেবে। যুদ্ধের ধোয়া ও বিশৃঙ্খলায় ফ্ল্যাগশিপে থাকা নৌবহরের কমান্ডারের সংকেত অনেক সময় বহরের অন্য জাহাজ লক্ষ্য করতে পারত না। এইজন্য ফ্রিগেট যুদ্ধসারির বায়ু প্রবাহের অনুকূল ও প্রতিকূল দিকে অবস্থান করত এবং ফ্ল্যাগশিপের সাথে একটি পরিষ্কার দৃষ্টিরেখায় অবস্থা করত। ফ্ল্যাগশিপ থেকে পাওয়া সংকেত ফ্রিগেট কর্তৃক পুনরাবৃত্তি করা হত, যেহেতু ফ্রিগেটগুলো যুদ্ধসারির বাইরে ধোয়া ও বিশৃঙ্খলামুক্ত পরিবেশে অবস্থান করত, তাদের পক্ষে এসব সংকেত দেখার সুযোগ বেশি ছিল। মাস্তুল ক্ষতিগ্রস্ত বা ধ্বংস হওয়ার ফলে ফ্ল্যাগশিপ প্রথাগত সংকেত দিতে ব্যর্থ হত, পুনরাবৃত্তিকারক ফ্রিগেট সেগুলো অনুবাদ করে সঠিক সংকেত বাকি নৌবহরের কাছে পৌছে দিত।
রাজকীয় নৌবাহিনীর কর্মকর্তাগণের জন্য ফ্রিগেট ছিল একটি আকাঙ্ক্ষনীয় পোস্টিং। ফ্রিগেট প্রায়ই যুদ্ধে লিপ্ত হত, যার অর্থ ছিল গৌরব, পদোন্নতি ও আর্থিক পুরস্কারের অধিক সুযোগ।
শান্তিকালীন সময়ে যেখানে বড় জাহাজগুলো রিজার্ভ হিসেবে থাকত, ফ্রিগেট তখনও সক্রিয় থাকত, যার উদ্দেশ্য ছিল খরচ বাচানো এবং ফ্রিগেটের ক্যাপ্টেন ও অন্য কর্মকর্তাদের অভিজ্ঞতা বৃদ্ধি যা যুদ্ধের সময় কাজে লাগত। অন্য জাহাজে আরোহণ ও উপকূলে অভিযান চালানোর জন্য ফ্রিগেটে মেরিন সৈন্য বহন করা হত। ১৮৩২ সালে যুক্তরাষত্র নৌবাহিনীর প্রথম সুমাত্রা অভিযানে USS পটোম্যাক (1822) নামক ফ্রিগেট ২৮২ জন নাবিক ও মেরিনের একটি দল বহন করে।
উনিশ শতকের মাঝামাঝি পর্যন্ত ফ্রিগেট নৌবাহিনীর একটি গুরত্বপূর্ন অংশ হিসেবে ছিল। প্রথমদিকের আয়রনক্ল্যাড গুলোকে কামানের সংখ্যার কারণে ফ্রিগেট হিসেবে শ্রেণিবিভাগ করা হত। পরবর্তীতে লোহা এবং বাষ্প সাধারণ মানে পরিণত হলে ফ্রিগেট শব্দটির ব্যবহার পরিবর্তিত হয়ে যায় এবং নৌবহরে ফ্রিগেটের ভূমিকা প্রোটেক্টেড ক্রুজার ও পরে লাইট ক্রুজার কর্তৃক গৃহীত হয়।
বাষ্পীয় যুগ
উনিশ শতকে বাষ্পীয় শক্তির ব্যবহার শুরু হওয়ার পরেও ফ্রিগেট গুরত্বপূর্ণ ভূমিকা পালন অব্যাহত রাখে। ১৮৩০ এর দশকে অনেক নৌবাহিনী ভারী কামানবাহী বৃহৎ প্যাডেল স্টিমার নিয়ে পরিক্ষা চালায়, যাদের প্যাডেল ফ্রিগেট নামে ডাকা হত।
বর্মযুক্ত ফ্রিগেট
১৮৫৯ সাল থেকে বিদ্যমান নকশার ফ্রিগেট ও যুদ্ধসারির জাহাজগুলোতে বর্ম যোগ করা হতে থাকে। এই আয়রনক্ল্যাড যুদ্ধজাহাজগুলোতে বর্মের অতিরিক্ত ওজনের কারণে শুধু একটি ডেক থাকতে পারত ফলে প্রায়োগিকভাবে এরা ফ্রিগেট ছিল যদিও এগুলো বিদ্যমান যুদ্ধসারির জাহাজের চেয়েও অধিক শক্তিশালি ছিল এবং একই কৌশলগত ভূমিকা পালন করত। আর্মার্ড ফ্রিগেট শব্দগুচ্ছ অনেকদিন ব্যবহৃত হত যা পাল-সজ্জিত একদিকে কামান বসানো আয়রনক্ল্যাড বোঝাত।
১৮৭৫ সালের পরে ফ্রিগেটের ব্যবহার বন্ধ হতে থাকে। বর্মযুক্ত কাঠামোর জাহাজকে ব্যাটলশিপ বা আর্মার্ড ক্রুইজার বলা হত। যেসব জাহাজে বর্মযুক্ত ডেক ও বর্মহীন কাঠামো থাকত, তাদের বলা হত প্রোটেক্টেড ক্রুইজার। ফ্রিগেট ও স্লুপ-এর মত বর্মহীন জাহাজকে বলা হত আনপ্রোটেক্টেড ক্রুইজার।
দ্বিতীয় বিশ্বযুদ্ধ
আধুনিক ফ্রিগেটের সাথে প্রাচীন ফ্রিগেটের শুধু নামেই মিল পাওয়া যায়। দ্বিতীয় বিশ্বযুদ্ধ-এর সময় রাজকীয় নৌবাহিনী কর্তৃক কর্ভেট-এর চেয়ে বড় কিন্তু ডেস্ট্রয়ার-এর চেয়ে ছোট ডুবোজাহাজ বিধ্বংসী প্রহরী জাহাজকে বোঝাতে ফ্রিগেট শব্দটির পুনর্ব্যবহার শুরু হয়। আমেরিকার ডেস্ট্রয়ার এসকর্ট-এর আকারে ও সক্ষমতায় সমান হলেও ফ্রিগেট নির্মাণ ও পরিচালনা ব্যয় কম ছিল। পূর্বে রাজকীয় নৌবাহিনীর ডুবোজাহাজ বিধ্বংসী প্রহরী জাহাজকে স্লুপ হিসেবে শ্রেণিবিভাগ করা হত, ১৯৩৯-১৯৪৫ সালের গুলো নতুন ধরনের ফ্রিগেটের মতই বড় ছিল, এবং অধিক অস্ত্রসজ্জিত ছিল। এরকম ২২টি স্লুপ এবং ২৪টি ছোট কে যুদ্ধের পর ফ্রিগেট হিসেবে পূনঃশ্রেণীকরণ করা হয়েছিল।
র কর্ভেটের কিছু দূর্বলতা, যেমন- অল্প অস্ত্রসজ্জা, জাহাজের কাঠামো গভীর সাগরে যাওয়ার উপযোগী না হওয়া, একক শ্যাফট যা জাহাজের গতি ও ম্যানুভার ক্ষমতা কমিয়ে দেয়, স্বল্প পাল্লা, কাটিয়ে ওঠার জন্য ফ্রিগেটের প্রবর্তন ঘটে। কর্ভেটের মত একই বাণিজ্যিক নির্মান বিধিমালা অনুযায়ীই ফ্রিগেটের নকশা করা হত ফলে যেসব ইয়ার্ডে যুদ্ধজাহাজ তৈরি হত না সেগুলোতে ফ্রিগেট তৈরি করা হত। ১৯৪১ সালে নির্মিত র প্রথম ফ্রিগেট ছিল আসলে একটি বৃহৎ কাঠামোতে দুই সেট কর্ভেটের যন্ত্রাংশ, যাতে অস্ত্র হিসেবে ছিল তৎকালীন আধুনিক ডুবোজাহাজ বিধ্বংসী অস্ত্র হেজহগ।
ফ্রিগেটের আক্রমণাত্মক অস্ত্র ও গতি থাকত ডেস্ট্রয়ারের চেয়ে কম তবে ডুবোজাহাজ বিধ্বংসী যুদ্ধে এগুলোর প্রয়োজনীয়তা ছিল না। ডুবন্ত অবস্থায় ডুবোজাহাজ ছিল ধীর এবং এর বেশি গতিতে এসব ফ্রিগেটে থাকা অ্যাসডিক (ASDIC) সোনার ঠিকমত কাজ করত না। বরং ফ্রিগেট ছিল এক ধরনের সরল এবং সস্তা জাহাজ যা প্রচুর পরিমাণে নির্মান করা যেত এবং ডুবোজাহাজ বিধ্বংসী যুদ্ধের আধুনিকতম আবিষ্কার এতে যুক্ত করা যেত। যেহেতু ফ্রিগেট তৈরি হয়েছিল প্রহরী হিসেবে দায়িত্ব পালনের জন্য, যুদ্ধে মোতায়েনের জন্য নয়, এর গতি ও পাল্লা ছিল সীমিত।
তৎকালীন জার্মান ফ্লোটেনবেগ্লাইটার (নৌবহর প্রহরী), যা এফ-বোট না,এও পরিচিত ছিল, আসলে এক ধরনের ফ্রিগেট ছিল। এগুলো নির্মিত হয়েছিল যুদ্ধ-পূর্ববর্তী ওবারকমান্ডো ডার মেরিন ধারণার উপর ভিত্তি করে যা মাইনসুইপার, মাইন লেয়ার, বাণিজ্যবহর প্রহরী এবং ডুবোজাহাজ বিধ্বংসী নৌযান হিসেবে দায়িত্ব পালন করতে পারত। ভার্সাই চুক্তির ফলে এদের ওজন দাপ্তরিকভাবে ৬০০ টনের মধ্যে সীমাবদ্ধ থাকত, যদিও বাস্তবে এদের ওজন ১০০ টন পর্যন্তও বেশি থাকত। এফ-বোটে দুইটি গাদা এবং দুইটি ১০৫ মিমি কামান বহন করা যেত। সরু বিম, তীক্ষ্ণ অগ্রভাগ এবং অবিশ্বস্ত উচ্চচাপ বাষ্পীয় টারবাইন ব্যবহারের ফলে এদের নকশা ছিল ত্রুটিপূর্ন। এফ বোট পরবর্তীতে টাইপ ৩৫ টর্পেডো বোট এবং দ্বারা প্রতিস্থাপিত হয়। ফ্লোটেনবেগ্লাইটার উচ্চতর প্রশিক্ষণ জাহাজ হিসেবে সক্রিয় থাকে।
১৯৪৪ সালে ব্রিটিশ নৌবাহিনীর হচ্ছে প্রথম নৌযান যা ফ্রিগেট হিসেবে শ্রেণিবিভক্ত হয়েও নৌবহরের অংশ হিসেবে ব্যবহৃত হয়, যদিও এতে গতি ছিল সীমিত। এইসব আকাশ প্রতিরক্ষা ফ্রিগেট যা অসম্পূর্ণ  এর কাঠামোতে তৈরি হয়, যুক্তরাষ্ট্র নৌবাহিনীর ডেস্ট্রয়ার এসকর্টের সাথে সাদৃশ্যপূর্ণ ছিল, যদিও ডেস্ট্রয়ার এসকর্টের অধিক গতি ও আক্রমণাত্মক অস্ত্রসম্ভার তাদের যুদ্ধে মোতায়েনের জন্য অধিক সাযুজ্যপূর্ণ করে তুলেছিল। আমেরিকার যুদ্ধে যোগদানের পূর্বে গভীর সমুদ্রে প্রহরী জাহাজ হিসেবে ডেস্ট্রয়ার এসকর্টের নকশা করা হয়েছিল। আমেরিকার তৈরি ডেস্ট্রয়ার এসকর্ট, যা ব্রিটিশ রাজকীয় নৌবাহিনীতে যুক্ত হয়েছিল, সেগুলো ক্যাপ্টেন ক্লাস ফ্রিগেট হিসেবে পরিচিত ছিল। যুক্তরাষ্ট্র নৌবাহিনীর দুইটি কানাডায় তৈরি  এবং ৯৬টি ব্রিটিশ-প্রভাবিত, যুক্তরাষ্ট্রে নির্মিত র ফ্রিগেটগুলোকে আসলে প্যাট্রল গানবোট (পিজি) বলা হত যা পরবর্তীতে, ১৯৪৩ সালের ১৫ এপ্রিল, প্যাট্রল ফ্রিগেট (পিএফ) হিসেবে পূণঃশ্রেণিবিভাগ করা হয়।
ক্ষেপণাস্ত্রবাহী হিসেবে
দ্বিতীয় বিশ্বযুদ্ধের পর ভূমি থেকে আকশে নিক্ষেপযোগ্য ক্ষেপণাস্ত্র প্রবর্তন ফ্রিগেটের মত ছোট যুদ্ধজাহাজকে বিমান বিধ্বংসী যুদ্ধে কার্যকর করে তোলে। যুক্তরাষ্ট্র নৌবাহিনীতে এই জাহাজকে বলা হত ওশান এসকর্ট (মহাসাগর প্রহরী) এবং ১৯৭৫ সাল পর্যন্ত "ডিই" বা "ডিইজি" হিসেবে চিহ্নিত করা হত, দ্বিতীয় বিশ্বযুদ্ধকালীন "ডেস্ট্রয়ার এসকর্ট" এর সাথে মিল রেখে। রাজকীয় কানাডিয়ান নৌবাহিনী এবং ব্রিটিশ রাজকীয় নৌবাহিনী ফ্রিগেট শব্দটির ব্যবহার অব্যাহত রাখে। ফরাসিরা ক্ষেপণাস্ত্র-সজ্জিত, ক্রুজারের সমান পর্যন্ত আকৃতির জাহাজকে (, ও ) ফ্রিগাত হিসেব অভিহিত করতে থাকে, আর ছোট জাহাজকে বলত আভিসো। সোভিয়েত নৌবাহিনী ব্যবহার করত প্রহরী জাহাজ (сторожевой корабль) নাম।
১৯৫০ থেকে ১৯৭০ সালের মধ্যে যুক্তরাষ্ট্র নৌবাহিনী ফ্রিগেট শ্রেণির জাহাজ যুক্ত করতে থাকে, যা ছিল আসলে ডেস্ট্রয়ারের কাঠামোর উপর নির্মিত বিমান বিধ্বংসী ক্রুজার। এসব জাহাজে রিম-২ টেরিয়ার ক্ষেপণাস্ত্রের একটি বা দুটি যুগ্ম উৎক্ষেপক থাকত যা পরে ১৯৮০ সালের দিকে রিম-৬৭ স্ট্যান্ডার্ড ইআর ক্ষেপণাস্ত্র দ্বারা আপগ্রেড করা হয়। এসব জাহাজের মূল দায়িত্ব ছিল বিমানবাহী রণতরীকে জাহাজ-বিধ্বংসী ক্রুজ ক্ষেপণাস্ত্র থেকে রক্ষা করা, যা দ্বিতীয় বিশ্বযুদ্ধকালীন ক্রুজারের সম্পূরক ও পরে প্রতিস্থাপক হিসেবে ব্যবহৃত হয়। ক্ষেপণাস্ত্রবাহী ফ্রিগেটে ডুবোজাহাজ বিধ্বংসী সক্ষমতাও ছিল যা দ্বিতীয় বিশ্বযুদ্ধকালীন ক্রুজারে অনুপস্থিত ছিল। এদের মধ্যে কিছু জাহাজ যেমন- USS বেইনব্রিজ (CGN-25) ও USS ট্রাক্সটান (CGN-35) এবং ও  পারমাণবিক শক্তিচালিত ছিল। এই ফ্রিগেটগুলো আকৃতিতে ডেস্ট্রয়ার ও ক্রুইজারের মাঝামাঝি ছিল। এটা ছিল অনেকটা পালতলা যুগের মত যখন ফ্রিগেট ছিল মধ্যম আকৃতির যুদ্ধজাহাজ কিন্তু তা সমকালীন অন্য নৌবাহিনীর রীতিনীতির সাথে অসঙ্গতিপূর্ণ ছিল যারা ফ্রিগেট বলতে বোঝাত ডেস্ট্রয়ারের চেয়ে ছোট জাহাজ। ১৯৭৫ সালের জাহাজ পূণঃশ্রেণিকরণ-এর সময় আমেরিকান ফ্রিগেট গুলো ডেস্ট্রয়ার বা ক্রুইজার হিসেবে শ্রেণিভুক্ত হয় আর ওশান এসকর্ট গুলোকে ফ্রিগেট বা ক্ষেত্রবিশেষে ফাস্ট ফ্রিগেট হিসেবে শ্রেণিবিভাগ করা হয়। ১৯৭০ এর দশকে যুক্তরাষ্ট্র অলিভার হ্যাজার্ড পেরি-শ্রেণির ৫১টি ক্ষেপণাস্ত্রবাহী ফ্রিগেট নির্মান করে যার শেষটি ২০১৫ সালে অবসরে যায়, তবে অন্য নৌবাহিনীতে এখনও কিছু জাহাজ সক্রিয় আছে।
১৯৪৫ পরবর্তী অন্যতম সফল নকশা ছিল যা বেশ কয়েকটি নৌবাহিনী কর্তৃক ব্যবহৃত হয়েছিল। ১৯৫৯ সালে নির্মান শুরু হওয়া এই জাহাজের নকশা করা হয়েছিল হুইটবি-শ্রেণির ডুবোজাহাজ বিধ্বংসী ফ্রিগেট এর ভিত্তি করে তবে এতে বিমান-বিধ্বংসী অস্ত্রেও সজ্জিত ছিল। এগুলো যুক্তরাজ্য কর্তৃক ১৯৯০ এর দশকে ব্যবহৃত হয়েছিল যা একপর্যায়ে অন্য নৌবাহিনীর কাছে বিক্রি করে দেয়া হয়। "লেন্ডার" বা এর উন্নত নকশা অন্য নৌবাহিনী কর্তৃকও ব্যবহৃত হয়েছিল।
অন্যান্য ব্যবহার
রাজকীয় নৌবাহিনীর সালিসবুরি শ্রেণির ফ্রিগেট এয়ার ডিরেকশন ফ্রিগেট যা বিমান অনুসরণে ব্যবহৃত হত। এজন্য এসব জাহাজ লিওপার্ড শ্রেণির ফ্রিগেট-এর তুলনায় কম অস্ত্র বহন করত যদিও তারা একই কাঠামোর উপর নির্মিত ছিল।
মেকো ২০০, ও  গুলো নির্মিত হয়েছিল এমন সব প্রয়োজনে মোতায়েনের জন্য যা সাধারণ ফ্রিগেট পূরণ করতে পারত না আবার ডেস্ট্রয়ার মোতায়েনের ও প্রয়োজন হত না।
ডুবোজাহাজ বিধ্বংসী হিসেবে
অন্যদিকে কিছু ফ্রিগেট তৈরি হয়েছিল ডুবোজাহাজ বিধ্বংসী যুদ্ধ-এর জন্য বিশেষায়িত হিসেবে। দ্বিতীয় বিশ্বযুদ্ধের শেষের দিকে ডুবোজাহাজের গতি বৃদ্ধির ফলে গতির দিক দিয়ে ফ্রিগেটের শ্রেষ্ঠত্ব কমতে থাকে। ফ্রিগেটের আর ধীরগতি ও বাণিজ্যিক জাহাজের যন্ত্রপাতি দিয়ে পরিচালনার সুযোগ থাকল না। ফলে পরবর্তীতে তৈরি র ফ্রিগেট ছিল দ্রুততর।
এ ধরনের জাহাজে থাকত আধুনিক সোনার যন্ত্রপাতি, যেমন- ভেরিয়েবল ডেপথ সোনার, টোয়েড অ্যারে সোনার এবং বিশেষায়িত অস্ত্র, যেমন- টর্পেডো, সামনের দিকে নিক্ষেপিত অস্ত্র ''লিম্বো এবং ক্ষেপণাস্ত্র-বাহিত টর্পেডো। আক্রমণাত্মক ও রক্ষণাত্মক অস্ত্র হিসেবে থাকত যথাক্রমে জাহাজবিধ্বংসী ক্ষেপণাস্ত্র এক্সোসেট ও ভূমি থেকে আকাশে নিক্ষেপযোগ্য ক্ষেপণাস্ত্র এআইএম-৭ স্প্যারো। রাজকীয় নৌবাহিনীর টাইপ ২২ ফ্রিগেট বিশেষায়িত ডুবোজাহাজ বিধ্বংসী ফ্রিগেটের উদাহরণ।
বিশেষভাবে ডুবোজাহাজ বিধ্বংসী যুদ্ধের জন্য, বেশিরভাগ আধুনিক ফ্রিগেটের পিছনে হেলিকপ্টার পরিচালনার জন্য একটি হেলিকপ্টার ডেক ও হ্যাঙ্গার থাকে। এর ফলে ফ্রিগেটকে অজানা সমুদ্রতলের হুমকির মুখোমুখি হতে হয় না এবং দ্রুতগতির হেলিকপ্টারের সাহায্যে পারমাণবিক ডুবোজাহাজকে আক্রমণ সহজ হয় যারা ক্ষেত্রবিশেষে ফ্রিগেটের চেয়েও দ্রুতগামী হয়। এই কাজের জন্য হেলিকপ্টারে সম্ভব্য হুমকি শনাক্ত করতে সোনোবয়, তার-বসানো ডুবন্ত সোনার এবং চৌম্বকীয় অসংগতি নির্ণায়ক-এর মত সেন্সর এবং আক্রমনের জন্য টর্পেডো ও ডেপথ চার্জ সজ্জিত থাকে।
হেলিকপ্টারে অবস্থিত রাডারের সাহায্যে দিগন্তরেখার ওপারে থাকা লক্ষ্যকে কে নিরীক্ষণ ও জাহাজবিধ্বংসী ক্ষেপণাস্ত্র দ্বারা সজ্জিত থাকলে লক্ষ্যকে আক্রমণও করা সম্ভব। অনুসন্ধান ও উদ্ধার অভিযানের জন্য হেলিকপ্টার অমূল্য এবং জাহাজ থেকে তীরে সৈন্য, চিঠি ও অন্যান্য রসদ পরিবহনের কাজে ছোট নৌকা ও পুনঃসরবরাহ জাহাজকে হেলিকপ্টার অনেকাংশে প্রতিস্থাপিত করেছে। হেলিকপ্টারের সাহায্যে এ ধরনের কাজ হয় দ্রুত, কম বিপজ্জনকভাবে এবং এজন্য ফ্রিগেটকে গতি কমানো বা গতিপথ পরিবর্তনের প্রয়োজন হয় না।
আকাশ প্রতিরক্ষা দায়িত্বে
কিছু কিছু ফ্রিগেট আকাশ প্রতিরক্ষার জন্য বিশেষায়িত হিসেবে নির্মিত হয়েছে, যুদ্ধ বিমান ও ব্যালিস্টিক ক্ষেপণাস্ত্র প্রযুক্তির বড় ধরনের আধুনিকায়নের ফলে। এর একটি উদাহরণ হচ্ছে রাজকীয় ডাচ নৌবাহিনীর র আকাশ প্রতিরক্ষা ও নেতৃত্বদানকারী ফ্রিগেট। এই জাহাজগুলো এসএম-২ ব্লক ৩এ দূর পাল্লার বিমান-বিধ্বংসী ক্ষেপণাস্ত্র, এক বা দুইটি গোলকিপার স্বপ্রতিরক্ষা ব্যবস্থা, ইএসএসএম মধ্যম পাল্লার বিমান-বিধ্বংসী ক্ষেপণাস্ত্র, একটি স্মার্ট-এল রাডার এবং একটি থ্যালেস একটিভ ফেজড অ্যারে রাডার দ্বারা সজ্জিত, যার সবকিছুই আকাশ প্রতিরক্ষার কাজে ব্যবহৃত হয়। এ ধরনের জাহাজের আরেকটি উদাহরণ হচ্ছে ডেনীয় নৌবাহিনীর র ফ্রিগেট।
অধিকতর উন্নয়ন
ফরাসি র নকশার মাধ্যমে আধুনিক ফ্রিগেট নির্মানে স্টেলথ প্রযুক্তির ব্যবহার শুরু হয়। ফ্রিগেটের আকৃতি এমনভাবে নকশা করা হয় যাতে এর রাডার প্রস্থচ্ছেদ সর্বনিম্ন থাকে এবং বাতাসে ভেদনক্ষমতাও বেশি থাকে, এসব ফ্রিগেট ম্যানুভার সক্ষমতায় পালতোলা জাহাজের সমপর্যায়ের। এ ধরনের জাহাজের মধ্যে রয়েছে ইতালীয় ও ফরাসি যাতে ক্ষেপণাস্ত্র বিধ্বংসী অস্ত্র হিসেবে রয়েছে অ্যাস্টার ১৫ ও অ্যাস্টার ৩০ ক্ষেপণাস্ত্র, জার্মান  ও, তার্কিশ মার্ক ৪১ উল্লম্ব উৎক্ষেপণ ব্যবস্থা সংবলিত  এবং ভারতীয় ব্রহ্মস ক্ষেপণাস্ত্রবাহী ,  ও র ফ্রিগেট।
আধুনিক ফরাসি নৌবাহিনী সক্রিয় থাকা সকল ডেস্ট্রয়ার ও ফ্রিগেটকে প্রথম শ্রেণির ফ্রিগেট ও দ্বিতীয় শ্রেণির ফ্রিগেট হিসেবে শ্রেণিবিভাগ করে থাকে। তবে পরিচিতি সংখ্যার ক্ষেত্রে আন্তর্জাতিকভাবে স্বীকৃত ফ্রিগেটের জন্য এফ-সিরিজ ও ডেস্ট্রয়ারের জন্য ডি-সিরিজ সংখ্যা ব্যবহার করে থাকে। এটা অনেকক্ষেত্রে ভুল বোঝাবুঝি সৃষ্টি করে যেহেতু ফ্রান্সে ফ্রিগেট হিসেবে স্বীকৃত জাহাজের সদৃশ জাহাজ অন্যান্য নৌবাহিনীতে ডেস্ট্রয়ার হিসেবে উল্লেখ করা হয়। ফলস্বরূপ, সাম্প্রতিক ফরাসি ফ্রিগেটের শ্রেণি, যেমন, ফ্রিগেট রেটিংযুক্ত বিশ্বের অন্যতম বৃহৎ জাহাজের শ্রেণি।
জার্মান নৌবাহিনীতে ফ্রিগেটকে ডেস্ট্রয়ারের প্রতিস্থাপনের জন্য ব্যবহৃত হচ্ছে, আকৃতি ও ভূমিকার দিক দিয়ে নতুন জার্মান ফ্রিগেটগুলো পুরাতন ডেস্ট্রয়ারের শ্রেণিকে ছাড়িয়ে যাচ্ছে। জার্মান র ফ্রিগেট বর্তমানে বিশ্বের বৃহত্তম ফ্রিগেট যার বহন ক্ষমতা ৭২০০ টনেরও বেশি। স্পেনীয় নৌবাহিনীর র ফ্রিগেট হচ্ছে অত্যাধুনিক এইজিস কম্ব্যাট সিস্টেম ব্যবহারকারী প্রথম ফ্রিগেট।
লিটোরাল কম্ব্যাট শিপ
কর্ভেট-এর সাথে সাদৃশ্যপূর্ণ কিছু নতুন জাহাজের শ্রেণি তৈরি হচ্ছে যাদের সমপর্যায়ের যুদ্ধজাহাজের বদলে ছোট আকৃতির নৌযানের বিরুদ্ধে দ্রুত মোতায়েনে সক্ষম হিসেবে নির্মাণ করা হয়েছে, যেমন যুক্তরাষ্ট্রের তৈরি লিটোরাল কম্ব্যাট শিপ (এলসিএস)। ২০১৫ সালে যুক্তরাষ্ট্র নৌবাহিনীর র ফ্রিগেট অবসরের পর সৃষ্ট শূণ্যস্থান পূরণের জন্য এই এলসিএস তৈরি করা হয়। যদিও এলসিএস গুলো ফ্রিগেটের চেয়ে ছোট, তারা প্রায় একই ধরনের অস্ত্র বহন করে আবার এদের পরিচালনার জন্য অর্ধেকেরও কম নাবিকের প্রয়োজন এবং পর্যন্ত গতিতে চলতে সক্ষম। এলসিএস এর একটি বড় সুবিধা হচ্ছে এগুলো বিভিন্ন মিশন মডিউল-এর সমন্বয়ে নির্মিত যার ফলে এগুলো বৈচিত্রময় ভূমিকা পালনে সক্ষম। বিভিন্ন মডিউলের সমন্বয়ে তৈরি হওয়ায়, জাহাজকে সমুদ্রে রেখেই নির্দিষ্ট মডিউলটি তীরে এনে আপগ্রেড করে পরে জাহাজে বসানো সম্ভব, ফলে জাহাজকে সর্বাধিক সময় মোতায়েন রাখা যায়।
২০১৫ সালে পুরাতন ফ্রিগেটের অবসরের পর যুক্তরাষ্ট্রের এই নতুন পরিকল্পনার ফলে ১৯৪৩ সালের পর প্রথমবারের মত যুক্তরাষ্ট্র নৌবাহিনীতে কোন ফ্রিগেট ছিল না (যদিও ফ্রিগেট হিসেবে চিহ্নিত USS কনস্টিটিউশন সক্রিয় ছিল তবে তা নৌবাহিনীর দৈনন্দিন কার্যক্রমে ব্যবহৃত হয় না)।
২০১৯ সাল থেকে নির্মিত এলসিএস গুলোকে ফ্রিগেট হিসেবে আখ্যায়িত করা হচ্ছে এবং পূর্বে নির্মিত জাহাজগুলোকেও পরিবর্তনের পর ফ্রিগেট হিসেবে শ্রেণিবিভাগ করার পরিকল্পনা রয়েছে।
সা’দত হুসাইন
'''ড. সা’দত হুসাইন''' (২৪ নভেম্বর ১৯৪৬ - ২২ এপ্রিল ২০২০) ছিলেন একজন বাংলাদেশি সাবেক সরকারি কর্মকর্তা যিনি মন্ত্রিপরিষদ সচিব এবং 'বাংলাদেশ সরকারি কর্ম কমিশন'-এর নবম চেয়ারম্যান হিসেবে দায়িত্ব পালন করেছেন। এছাড়া তিনি বাংলাদেশ সিভিল সার্ভিসের প্রধান তথা বাংলাদেশ সরকারের মন্ত্রিপরিষদ সচিব হিসেবেও দায়িত্ব পালন করেছেন।
সা’দত হুসাইন একজন মুক্তিযোদ্ধা। ১৯৭১ এর প্রবাসী বাংলাদেশ সরকারে তিনি কাজ করেছিলেন। চাকরি জীবনে তিনি সততা, কর্মদক্ষতা, নিরপেক্ষতা ও চারিত্রিক দৃঢ়তার জন্য প্রসিদ্ধি লাভ করেছিলেন। তিনি ছিলেন নিয়মানুবর্তী ও নীতিপরায়ণ।
জীবনী
সা’দত হুসাইন ১৯৪৬ সালের ২৪শে নভেম্বর নোয়াখালী জেলাতে জন্মগ্রহণ করেন। তিনি ঢাকা বিশ্ববিদ্যালয়ে অর্থনীতি বিষয়ে অধ্যয়ন করেন। ১৯৮৭ সালে তিনি মার্কিন যুক্তরাষ্ট্রের বস্টন বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন।
সা’দত হুসাইনের স্ত্রী শাহানা চৌধুরী ১৩ মে ২০২০ তারিখে মারা যান। তাদের এক পুত্র শাহজেদ সা’দত, এবং দুই কন্যা রয়েছে।
কর্মজীবন
শিক্ষাজীবন শেষে পাকিস্তান আমলে ১৯৭০ খ্রিষ্টাব্দে প্রতিযোগিতামূলক পরীক্ষায় উত্তীর্ণ হয়ে সিভিল সার্ভিস অব পাকিস্তানে (সি. এস. পি.) যোগ দেন। ১৯৭১ তিনি নড়াইলে শিক্ষানবিশ কর্মকর্তা হিসেবে কর্মরত অবস্থায় মুক্তিযুদ্ধ শুরু হয়। তিনি এপ্রিল মাসে ভারত গমন করেন এবং প্রবাসী বাংলাদেশ সরকারে যোগ দেন। মুক্তিযুদ্ধে অংশগ্রহণ নিয়ে তাঁর গ্রন্থ “মুক্তিযুদ্ধের দিন-দিনান্ত” মাওলা ব্রাদার্স কর্তৃক ২০১২ সালে প্রকাশিত হয়।
তিনি ২০০২-২০০৫ মেয়াদে মন্ত্রিপরিষদ সচিব হিসাবে দায়িত্ব পালনকালে বাংলাদেশ সিভিল সার্ভিস থেকে যথারীতি অবসর গ্রহণ করেন। ২০০৭ সালে তিনি বাংলাদেশ পাবলিক কমিশনের চেয়ারম্যান হিসাবে নিযুক্তি লাভ করেন এবং ২০১১ পর্যন্ত এ পদের দায়িত্ব পালন করেন। তিনি জাতীয় রাজস্ব বোর্ডের চেয়ারম্যানের পদ সহ বিভিন্ন গুরুত্বপূর্ণ পদে চাকুরি করেছেন। চাকুরি জীবনের শেষ পর্যায়ে তিনি মন্ত্রিপরিষদ সচিব হিসেবে পদোন্নতি লাভ করেন।
মন্ত্রিপরিষদ সচিব হিসাবে দায়িত্ব পালনকারী সা’দত হুসাইন ছিলেন বাংলাদেশের সরকারি চাকুরির জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর নবম চেয়ারম্যান; প্রফেসর ড. জিনাতুন নেসা তাহমিনা বেগমের অবসর গ্রহণের পর ২০০৭ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০১১ সালের ২৩ নভেম্বর পর্যন্ত এই পদে অধিষ্ঠিত থাকেন।
মৃত্যু
সা’দত হুসাইন ২০২০ সালের ২২শে এপ্রিল ৭৩ বছর বয়সে মৃত্যুবরণ করেন। তিনি কিডনি, উচ্চ রক্তচাপ, ডায়াবেটিসে ভুগছিলেন এবং ১৩ই এপ্রিল অসুস্থ হয়ে পড়লে তাকে ঢাকার ইউনাইটেড হাসপাতালে ভর্তি করা হয়। সেদিন থেকে তিনি অচেতন ছিলেন এবং ২২শে এপ্রিল শেষ নিঃশ্বাস ত্যাগ করেন।
প্রকাশিত গ্রন্থ
অবসর জীবনে তিনি লেখালেখি করেছেন। তার লেখা কয়েকটি উল্লেখযোগ্য গ্রন্থ হলো "মুক্তিযুদ্ধের দিন-দিনান্ত", "ছেঁড়া কথার উড়াল ফানুস", "নীচু স্বরে উঁচু কথা", "স্মৃতি-প্রীতির সজীব পাতা", "রুক্ষ সূক্ষ হীর মুক্তো"। এছাড়া তিনি একটি কাব্যগ্রন্থ প্রকাশ করেন।
টুটুল হোসেন বাদশা
মোহাম্মদ টুটুল হোসেন বাদশা (জন্ম: ১২ আগস্ট ১৯৯৯; টুটুল হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ফুটবল ক্লাব খিলগাঁওয়ের যুব পর্যায়ের হয়ে খেলার মাধ্যমে বাদশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৫ ম্যাচে অংশগ্রহণ করেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।
২০১৩ সালে, বাদশা বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।
দলগতভাবে, বাদশা এপর্যন্ত ৩টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।
প্রারম্ভিক জীবন
মোহাম্মদ টুটুল হোসেন বাদশা ১৯৯৯ সালের ১২ই আগস্ট তারিখে বাংলাদেশের জয়পুরহাটে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাদশা বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।
২০১৮ সালের ২৭শে মার্চ তারিখে, মাত্র ১৮ বছর ৭ মাস ১৬ দিন বয়সে, বাদশা লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বাদশা সর্বমোট ৮ ম্যাচে অংশগ্রহণ করেছেন।
লেন্ডল সিমন্স
লেন্ডল মার্ক প্ল্যাটার সিমন্স (Lendl Mark Platter Simmons; জন্ম: ২৫ জানুয়ারি, ১৯৮৫) ওয়েস্ট ইন্ডিজের ত্রিনিদাদ ও টোবাগো’র পোর্ট অব স্পেনে জন্মগ্রহণকারী বিশিষ্ট আন্তর্জাতিক ক্রিকেটার। তার কাকা ওয়েস্ট ইন্ডিজের সাবেক টেস্ট ক্রিকেটার ফিল সিমন্স। ওয়েস্ট ইন্ডিজ দলে তিনি মূলতঃ ডানহাতি ব্যাটসম্যান। তবে, দলের প্রয়োজনে মাঝে-মধ্যে ডানহাতি মিডিয়াম পেস বোলিং করে থাকেন লেন্ডল সিমন্স। এছাড়াও তিনি উইকেট-রক্ষকের দায়িত্বও পালন করে থাকেন। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করছেন তিনি।
খেলোয়াড়ী জীবন
উদীয়মান তরুণ খেলোয়াড় হিসেবে ২০০২ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ অনূর্ধ্ব-১৯ ক্রিকেট দলের সদস্যরূপে খেলেন।
আন্তর্জাতিক ক্রিকেট
দুই বছর পর ৭ ডিসেম্বর, ২০০৬ তারিখে ফয়সালাবাদের ইকবাল স্টেডিয়ামে পাকিস্তান দলের বিপক্ষে একদিনের আন্তর্জাতিক ক্রিকেটের মাধ্যমে অভিষিক্ত হন। ২০০৮-০৯ মৌসুমে ইংল্যান্ড দল ওয়েস্ট ইন্ডিজ সফর করলে ত্রিনিদাদের কুইন্স পার্ক ওভালে অনুষ্ঠিত ৫ম ও চূড়ান্ত টেস্টে অভিষেক ঘটে লেন্ডলের। খেলায় তিনি ২৪ ও ৮ রান করলেও ওয়েস্ট ইন্ডিজ সিরিজ ড্র করতে সক্ষম হয়।
ওয়েস্ট ইন্ডিজ ক্রিকেট বোর্ড কর্তৃপক্ষ ১১ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ওয়েস্ট ইন্ডিজ দলের ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন। ১৬ ফেব্রুয়ারি, ২০১৪ তারিখে ওয়েস্ট ইন্ডিজ দল গ্রুপ-পর্বে আয়ারল্যান্ড দলের বিপক্ষে প্রথম খেলায় অংশগ্রহণ করে। ৫ উইকেটে ৮৭ করার পর ৬ষ্ঠ উইকেটে ড্যারেন স্যামিকে (৮৯) সাথে নিয়ে ২১.১ ওভারে ১৫৪ রান তোলে দলকে ৩০৪/৭-এ নিয়ে যান। খেলায় তিনি তার ২য় ওডিআই সেঞ্চুরি করেন। তার অসামান্য ক্রীড়ানৈপুণ্য থাকা স্বত্ত্বেও দল ৪ উইকেটে পরাজয়বরণ করে যা ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।
আডিডাস
আডিডাস লিমিটেড খেলাধুলার সামগ্রী প্রস্তুতকারী জার্মান প্রতিষ্ঠান। ১৯৪৮ সালে প্রতিষ্ঠিত এই কোম্পানির নামকরণ করা হয়েছে এর মালিক আডল্‌ফ ডাসলারের নামে। স্পোর্টস সু, খেলোয়াড়দের পোশাক এবং নানা ক্রীড়া সামগ্রী তৈরিতে বিশ্বের প্রথম বৃহত্তম কোম্পানী এখন এডিডাস। কোম্পানীটির পথচলা শুরু হয়েছিল ১৯৪৯ সালে এডলফ ডাসলারের হাত ধরে।
এডলফ ডাসলার
তার পুরো নাম এডলফ “এডি” ডাসলার, জন্ম ৩রা নভেম্বর ১৯০০। জন্ম ও বেড়ে ওঠা জার্মানীর হরজোজেনাউয়াচ শহরে। প্রথম বিশ্বযুদ্ধ থেকে ফিরে মায়ের রান্নাঘরে বসেই নিজের স্পোর্টস সু তৈরি করেন তিনি। বাবা ক্রিস্টফ একটি জুতা কারখানায় কাজ করতেন। অন্যদিকে জেহলিন ভাইয়েরা স্পোর্টস সু’র জন্য স্পাইক বানাতেন নিজেদের কামারশালায়।  এরা সবাই এডলফ ডাসলারকে সাহায্য করেন জুতার ব্যবসা শুরু করতে। এডলফ ডাসলারের সাথে বড় ভাই রুডলফ ডাসলার যোগ দেন ১৯২৪ সালের ১লা জুলাই থেকে। তারা প্রতিষ্ঠানটির নাম দেন জিবারডার ডাসলার সুফ্যাব্রিক বা ডাসলার ব্রাদার্স সু ফ্যাক্টরি।
মৃত্যু
১৯৭৮ সালে নিজের ৭৮তম জন্মদিনের কয়েকদিন আগে মারা যান এডলফ ডাসলার যিনি একা হাতে এডিডাসের উদ্ভাবনী কর্মকাণ্ড এগিয়ে নিচ্ছিলেন। তার মৃত্যুর পর হাল ধরেন স্ত্রী কেথ এবং ছেলে হর্স্ট ডাসলার। মায়ের মৃত্যুর দু’বছরের মাথায় আকস্মিকভাবে মারা যান হর্স্ট ডাসলার
মালহুন হাতুন
মালহুন খাতুন (মৃত্যু: নভেম্বর ১৩২৩, অন্য নাম মাল খাতুন, মালা খাতুন, কামিরিয়া সুলতানা) ছিলেন প্রথম ওসমান এর স্ত্রী, অটোমান তুর্কিদের সাহায্যকারী ও রাজবংশের প্রতিষ্ঠাতা যিনি অটোমান সাম্রাজ্য প্রতিষ্ঠা করেছিলেন এবং পরবর্তীতে সাম্রাজ্যের শাসন করেছিলেন ।
আডিডাস
অলিম্পিক
১৯২৮ সালের অলিম্পিক। বহু এ্যাথলেট তাদের সরঞ্জাম ব্যবহার করেন এসময়। ডাসলার ভাইদের কোম্পানীটির আন্তর্জাতিক ভিত্তি তৈরি হয় এ সময় থেকেই।১৯৩৬ সালের গ্রীষ্মকালীন অলিম্পিকের আয়োজন করে বার্লিন। যুক্তরাষ্ট্রের এ্যাথলেট জেসি ওয়েন্সের জুতা সরবরাহ করে ডাসলার। এ জুতা পায়েই চারটি সোনা জেতেন জেসি ওয়েন্স।
পুমা এডিডাসের তিক্ত লড়াই
ডাসলার ভাতৃদ্বয়ের ব্যবসা আলাদা হওয়ার পর পুমা এবং এডিডাসের মধ্যে তিক্ত প্রতিদ্বন্দ্ব্বিতা তৈরি হয়। হারজোজেনাউয়াচ শহরটি যেন দু’ভাগে ভাগ হয়ে যায়। বাইরের কেউ সেখানে গেলে লোকে আগে লক্ষ্য করতো পুমা না এডিডাস কার বুট রয়েছে আগন্তুকের পায়ে।  শহরের ফুটবল ক্লাব দু’টিও যেন ভাগ হয়ে যায়।  এএসভি হারজোজেনাউয়াচ ক্লাব এডিডাসকে সমর্থন করে আর এএফসি হারজোজেনাউয়াচ ক্লাব সমর্থন করে পুমাকে।
গৃহস্থলির নানা কাজে যখন কাউকে ডাকা হত তখন তারা ইচ্ছে করেই এডিডাসের বুট পরে রুডলফের বাড়িতে যেত। রুডলফ তাদের বেসমেন্টে পাঠিয়ে দিতেন এবং সেখান থেকে বিনে পয়সায় পুমার জুতা নিতে বলতেন।
১৯৫৪ সালের বিশ্বকাপ ফুটবল
১৯৫৪ সালের বিশ্বকাপের ফাইনালে শক্তিশালী হাঙ্গেরীকে হারায় জার্মান ফুটবল দল। এ বিজয় যেন ট্রফির চেয়েও বেশি কিছু ছিল জার্মানীর জন্য। জার্মান ব্র্যান্ড এডিডাস আন্তর্জাতিক গণমাধ্যমের নজর কাড়ে। জার্মান ফুটবলারদের পায়ে ছিল এডিডাসের তৈরি ফুটবল বুট। এসব বুট ছিল প্রচলিত ইংলিশ বুটের চেয়ে হালকা এবং আরামদায়ক। মাঠের পরিস্থিতির সাথে মানিয়ে নিতে অনেক বেশি সহায়ক ছিল এসব বুট। ফুটবল মাঠের অপরিহার্য অঙ্গে পরিণত হয় এডিডাস।
অন্যান্য ক্রীড়াসামগ্রী
বিশ্বের সেরা এ্যাথলেটদের আস্থা অর্জন করেছিলেন এডলফ ডাসলার। এ্যাথলেটদের কাছ থেকে তিনি শুনতেন তাদের কি প্রয়োজন, কোথায় অসুবিধা। এসবের প্রতিফলন থাকতো তার পণ্যে।
খেলোয়াড় এবং এ্যাথলেটদের জন্য জুতা হল, পোশাক হল এবার কি? ১৯৭০ সালের বিশ্বকাপে অফিসিয়াল ফুটবল ‘টেলস্টার’ সরবরাহ করে এডিডাস। সাদা-কালো টিভিতে যাতে সহজে চোখে পড়ে সেভাবেই তৈরি হয়েছিল বলগুলো। পরের বিশ্বকাপগুলোতেও বল সরবরাহ করে এডিডাস।
ক্রীড়াঙ্গণের অনেকের পায়ে পৌঁছে যায় এডিডাসের থ্রি-স্ট্রাইপ জুতা। আর্জেন্টিনার জাতীয় ফুটবল দলের পায়ে ওঠে এডিডাসের জুতা। এডিডাসের বুট পায়ে পর্বতারোহণ করেন পর্বতারোহী রেইনহোল্ড মেসনার, জিমন্যাস্ট নাদিয়া ফমেনিসি নিখুঁতভাবে ১০ স্কোর করতে থাকেন এডিডাস পায়ে।
দেউলিয়াত্বের দ্বারপ্রান্ত থেকে ফিরে আসা
ডাসলার পরিবারের অণুপস্থিতিতে এডিডাসের কর্মকাণ্ডে বিশৃঙ্খলা দেয়। নেতৃত্বের অভাব এবং প্রশ্নবিদ্ধ নানা পদক্ষেপের ধারাবাহিকতায় দেউলিয়াত্বের দ্বারপ্রান্তে পৌঁছে যায় এডিডাস। তবে সেখান থেকে ফিরে আসার চমৎকার একটি গল্প আছে এডিডাসের। রবার্ট লুইস ড্রিফাস প্রধান নির্বাহী হিসেবে দায়িত্ব নেন। কঠিন কাজটিকে একটি সহজ কাজে পরিণত করেন। তার সাথে সহকারী হিসেবে ছিলেন ক্রিস্চিয়ান ট্যুরেস। তারা বুঝতে পেরেছিলেন এডিডাসের জন্য নতুন করে কিছু উদ্ভাবনের প্রয়োজন নেই। তাদের চোখে এডিডাস ছিল ঘুমিয়ে থাকা দানব। আগে এডিডাস বিক্রয়ের ওপর জোর দিত। কিন্তু এবার জোর দিল বিপণন বা প্রচারের ওপর। অবশ্য এসময়ও যে এডিডাসের উদ্ভাবনী কার্যক্রম থেমে ছিল তা নয়। এ্যাথলেট এবং খেলোয়াড়দের প্রতিযোগিতায় এগিয়ে দিতে নানা পণ্য নিয় আসে তারা।
নিজেদের অবস্থান একটু মজবুত হওয়ার পর ১৯৯৭ সালে সালোমন গ্রুপ এবং এর ব্র্যান্ড টেইলর মেড, ম্যাভিক, বনফায়ার ইত্যাদি অধিগ্রহণ করে এডিডাস-সালোমন এজি নাম ধারণ করে।
২০০৬ সালে সালোমান গ্রুপ আলাদা হয়ে যায়, এডিডাস এজি নামে কাজ করতে থাকে ডাসলারের এডিডাস। এসময় এডিডাস রিবক এবং এর ব্র্যান্ড রকপোর্ট, রিবক সিসিএম হকি কিনে নেয়। ক্রীড়াসামগ্রী উৎপাদনের ক্ষেত্রে শীর্ষ দু’টি কোম্পানীর একটিতে পরিণত হয় এডিডাস। ২০১২ সালে কোম্পানীটির আয় ছিল ৩৪.৪৮ বিলিয়ন ইউরো।<!-- copyrighted material বাবার হাত ধরে মায়ের রান্নাঘরে শুরু
তার পুরো নাম এডলফ “এডি” ডাসলার, জন্ম ৩রা নভেম্বর ১৯০০। জন্ম ও বেড়ে ওঠা জার্মানীর হরজোজেনাউয়াচ শহরে। প্রথম বিশ্বযুদ্ধ থেকে ফিরে মায়ের রান্নাঘরে বসেই নিজের স্পোর্টস সু তৈরি করেন তিনি। বাবা ক্রিস্টফ একটি জুতা কারখানায় কাজ করতেন। অন্যদিকে জেহলিন ভাইয়েরা স্পোর্টস সু’র জন্য স্পাইক বানাতেন নিজেদের কামারশালায়। এরা সবাই এডলফ ডাসলারকে সাহায্য করেন জুতার ব্যবসা শুরু করতে। এডলফ ডাসলারের সাথে বড় ভাই রুডলফ ডাসলার যোগ দেন ১৯২৪ সালের ১লা জুলাই থেকে। তারা প্রতিষ্ঠানটির নাম দেন জিবারডার ডাসলার সুফ্যাব্রিক বা ডাসলার ব্রাদার্স সু ফ্যাক্টরি।
মোড় ঘুরিয়ে দিল দু’টি অলিম্পিক
তাদের জন্য আশীর্বাদ হয়ে ওঠে ১৯২৮ সালের অলিম্পিক। বহু এ্যাথলেট তাদের সরঞ্জাম ব্যবহার করেন এসময়। ডাসলার ভাইদের কোম্পানীটির আন্তর্জাতিক ভিত্তি তৈরি হয় এ সময় থেকেই।
১৯৩৬ সালের গ্রীষ্মকালীন অলিম্পিকের আয়োজন করে বার্লিন। যুক্তরাষ্ট্রের এ্যাথলেট জেসি ওয়েন্সের জুতা সরবরাহ করে ডাসলার। এ জুতা পায়েই চারটি সোনা জেতেন জেসি ওয়েন্স।
দ্বিতীয় বিশ্বযুদ্ধকালীন ব্যবসা
১৯৩০ এর দশকে নাৎসি পার্টির উত্থানের পর নাৎসি পার্টিতে যোগ দেন ডাসলার ভাইয়েরা। রুডলফ আমেরিকানদের হাতে ধরা পড়েন। সন্দেহ তৈরি হয় এডলফকে ঘিরে। একমাত্র তার পক্ষেই তথ্য দেয়া সম্ভব ছিল। এডলফ জার্মান সৈন্যদের জন্য বুট সরবরাহ অব্যাহত রাখেন। বলা যায় দ্বিতীয় বিশ্বযুদ্ধই ডাসলার ভাতৃদ্বয় এবং তাদের স্ত্রীদের মধ্যে সম্পর্কের অবনতি ঘটায়। সম্পর্কের অবনতির এ ধারা চলতে থাকে। ১৯৪৮ সালে যৌথ কোম্পানী ছেড়ে পুমা গঠন করেন রুডলফ। আর এডলফ প্রতিষ্ঠা করেন এডিডাস।
পুমা এডিডাসের তিক্ত লড়াই